hvad er de gældende regler for udlejning af sommerhus i 2019 og 2020?
du skal betale skat af en del af dine indtægter, når du lejer din feriebolig ud. er din indtægt højere end bundfradraget, skal du betale skat af de 60% af den del af indtægten, der overstiger de 40.900 kr. 

40% reglen er den mest benyttede, da det er let og enkelt at opgøre det skattepligtige resultat. hvis du anvender 40% fradraget, får du et bundfradrag på kr. 40.900 kr. i bruttolejeindtægten pr. fritidsbolig. bruttolejeindtægten opgøres som husleje plus lejernes betaling for el, gas, varme o. lign. når bundfradraget er trukket fra bruttolejeindtægten, kan du så yderligere fratrække 40% af det resterende beløb.

40% fradraget dækker samtlige udgifter forbundet med udlejningen. du skal betale fuld ejendomsværdiskat af sommerhuset hele indkomståret - og der kan ikke fradrages ejendomsskatter ud over 40% fradraget. 

hvis ejendommen sælges, kan både køber og sælger få kr. 40.900 kr. i bundfradrag for året. er der tale om udlejning af et sommerhus, som er ejet af flere i forening, er det samlede antal ejere alene berettiget til et bundfradrag på kr. 40.900 kr. i forbindelse med opgørelse af den skattepligtige lejeindtægt

